ยูล

ยูล () เป็นเทศกาลฤดูหนาวที่ตามประวัติศาสตร์เป็นการเฉลิมฉลองที่จัดโดยกลุ่มชนเจอร์แมนิก ในอังกฤษสมัยแองโกล-แซกซัน ยูล () มีความเชื่อมโยงกับเหมายันและคริสต์มาส ในภาษาอังกฤษเก่า ชื่อของเดือนธันวาคมและมกราคมก็ถูกตั้งตามเทศกาลยูล ในสแกนดิเนเวียยุคกลาง ยูล () เป็นงานฉลองของศาสนานอร์สเก่าซึ่งเดิมดูเหมือนจะจัดขึ้นในเดือนมกราคม มีการอ้างว่าเทศกาลยูลถูกหลอมรวมเข้ากับเทศกาลคริสต์มาสในช่วงการแผยแผ่ศาสนาคริสต์ในกลุ่มชนเจอร์แมนิก

คำว่า Yule และ Yuletide รวมถึงคำต่าง ๆ ที่มีรากศัพท์เดียวกัน ยังคงมีการใช้ในภาษาอังกฤษและกลุ่มภาษาเจอร์แมนิกเหนือ รวมถึงภาษาฟินแลนด์และภาษาเอสโตเนีย เพื่อใช้เรียกวันคริสต์มาสและเทศกาลพระคริสตสมภพ นอกจากนี้ ธรรมเนียมและประเพณีคริสต์มาสในปัจจุบันบางอย่าง เช่น ขอนไม้ยูล, แพะยูล, หมูป่ายูล และการร้องเพลงยูล อาจมีความเกี่ยวข้องกับประเพณียูลของลัมธิเพเกินที่เก่าแก่กว่า

ในปัจจุบัน ผู้นับถือขบวนการศาสนาใหม่บางกลุ่ม (เช่น ลัทธิเพเกินเจอร์แมนิกใหม่) เฉลิมฉลองวันหยุดที่เรียกว่า "ยูล" แยกต่างหากกับเทศกาลคริสต์มาสของศาสนาคริสต์ ในขณะที่นักวิชาการบางส่วนเชื่อมโยงการฉลองเทศกาลยูลดั้งเดิมเข้ากับตำนานการล่าภูตผี (Wild Hunt), เทพเจ้าโอดิน และ  ("ราตรีแห่งเหล่ามารดา") ในลัทธิเพเกินแองโกล-แซกซัน นักวิชาการคนอื่น ๆ ตั้งข้อสงสัยเกี่ยวกับการมีอยู่ของเทศกาลที่เรียกว่า "ยูล" ในยุคก่อนคริสตกาล โดยมองว่าคำว่า "ยูล" อาจเกิดขึ้นในยุคคริสตกาลเพื่อใช้เป็นคำไวพจน์ของคริสต์มาส

 ดูเพิ่ม 
 โลหฑี เทศกาลเหมายันในภูมิภาคปัญจาบ
 แซตเทอร์นาเลีย เทศกาลฤดูหนาวของโรมันเพื่ออุทิศแด่เทพเจ้าแซตเทิร์น

 อ้างอิง 

 บรรณานุกรม 



















 แหล่งข้อมูลอื่น 


หมวดหมู่:วันหยุดที่เกี่ยวข้องกับคริสต์มาส
หมวดหมู่:คติชนอังกฤษ
หมวดหมู่:วันสำคัญในเดือนธันวาคม
หมวดหมู่:วันสำคัญในเดือนมกราคม
หมวดหมู่:วันสำคัญทางศาสนา